hu cs hu hu hu hu hu cs hu hu sk cs hu is hu cs hu hu sl hu fr hu hu cs cs hu hu hu hu hu de hu hu hu hu hu hu hu fr hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu fr cs en ja hu sv en en sv en fr hu sv en en sv en fr hu it hu hu hu hu hu en hu hu hbs_lat hbs_lat fr hu en hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar arz az ku sv bg ca de el es eu fa fi fr he hbs_lat id it ja kk ko lt nl nb pl pt ro ru hbs_lat sv tr fy zh hu hu hu hu hu hu hu hu hu hu
MK Bné Jehúdá Tel-Aviv – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2019. október 31.
Ugrás a navigációhoz Ugrás a kereséshez
A Wikimédia Commons tartalmaz Bné Jehúdá témájú médiaállományokat.
A Bné Jehúda (héber betűkkel מועדון כדורגל בני יהודה תל-אביב Móádón Kadúregel Bné Jehúdá Tel-Aviv, izraeli angol átírásban Moadon Kaduregel Bnei Yehuda Tel-Aviv, közelítő fordításban: Júda fiai Tel-Aviv Labdarúgóklub) egy izraeli labdarúgócsapat, székhelye Tel-Aviv Hatikvá negyedében található.
A Bné Jehúdá 1990-ben megnyerte az izraeli bajnokságot, 1968-ban és 1981-ben pedig elhódította az izraeli kupát.
A csapatot Nátán Szulámí és barátai alapították 1936 januárjában. A klub 1959-ben szerepelt először az élvonalban, ahol rögtön az 5. helyen zárt, majd évekig az izraeli bajnokság középcsapataként szerepelt.
1965-ben bejutott az izraeli kupa döntőjébe (ekkor még Izrael Állam labdarúgókupája néven rendezték meg), azonban 2–1-es vereséget szenvedett a Makkabi Tel-Avivval szemben.[1]
1968-ban újfent bejutott az izraeli labdarúgókupa döntőjébe, ahol 1–0-s arányban legyőzte a Hapóél Petah Tikvá csapatát, mellyel történelme első jelentősebb trófeáját szerezte.
A siker ellenére a Bné Jehúdá rendre kiesés közeli helyeken fejezte be a pontvadászatot, majd az 1971–1972-es szezonban a 15. helyen végzett, így rövid időre búcsúzott az élvonaltól. Az 1972–1973-as másodosztály küzdelmeit megnyerte, majd az ismét első osztályú versengést a 11. helyen zárta. Az öröm csak a következő szezonig tartott, hiszen a 18 csapatosra duzzasztott élvonal 17. helyén zárt, így újra kiesett a másodosztályba, amelyet ismét az első helyen fejezett be. A másodosztályú bajnok az izraeli kupában a döntőig menetelt, ahol ezúttal az Makkabi Netánjá állta útját: a kupadöntőn 2–1-re legyőzte a Bné Jehudát.
A klub történelmének egyik legsikeresebb időszaka az 1970-es évek végére, illetve az 1980-as évek elejére tehető. A siker kovácsa Slómó Sarf vezetőedző lett, aki az 1980–1981-es szezonban bajnoki ezüstéremig, majd a Hapóél Tel-Aviv elleni kupadöntőn 4–3-as hosszabbításbeli győzelemig vezette csapatát. A Bné Jehúdá egy évvel később a dobogó harmadik fokán végzett, majd a hirtelen jött kiváló szereplés hamarosan fekete napokhoz vezetett: az 1983–1984-es szezonban a csapat kiesett a másodosztályba.
Ahogy története során már két alkalommal tette azt, az élvonaltól csak egy évet töltött távol, és ismét másodosztályú bajnoki címmel üdvözölte Izrael legjobb labdarúgócsapatait. Első osztályú szereplésének következő néhány éve a tenger hullámaihoz hasonlatos: 5., 2. 10., 11. helyezések követték egymást, mígnem a Gíórá Spígel vezette Bné Jehúdá az 1989–1990-es szezonban – mindmáig egyetlen – bajnoki címet ünnepelt, majd két szezonnal később diadalmaskodott a Totó-kupában.
A sikercsapat még egy ezüstéremmel és egy bronzéremmel ajándékozta meg a szurkolókat, majd hat évig a 10. hely körüli pozíciókon végzett. Az újabb fekete napokat a 2000–2001-es szezon hozta el, amikor a csapat az utolsó előtti helyen zárt, és újból farkasszemet nézett az élvonalbeli szereplésre kiéhezett másodosztályú alakulatokkal. A feljutás ezúttal sokkal rögösebb volt, mint a korábbi három alkalommal, és csak az utolsó néhány fordulóban bemutatott kiváló játéknak köszönhette az ezüstérmet, egyben újbóli élvonalbeli szereplést jelentő helyet.
A 2001–2002-es szezon óta folyamatosan első osztályú Bné Jehúdá 2006-ban bejutott a kupadöntőbe, ahol 1–0-s vereséget szenvedett a Hapóél Tel-Aviv ellenében.
A bajnoki tabella negyedik helyén végzett, majd a 2006–2007-es szezonban mutatkozott be az európai kupaporondon. Az UEFA-kupa 2. selejtezőkörében a Lokomotiv Szofija ellen csúfos teljesítménnyel, kettős vereséggel, lőtt gól nélkül búcsúzott.
Izraelikupa-győztes: (más néven: Izrael Állam labdarúgókupája)
2 alkalommal (1968, 1981)
2 alkalommal (1992, 1997)
S = semleges pályán
↑ Az izraeli kupák döntői az rsssf.com-on Archiválva 2011. június 28-i dátummal a Wayback Machine-ben (angolul)
↑ A mérkőzést biztonsági okokból a szlovákiai Senecben rendezték meg.
A Bné Jehúdá hivatalos honlapja (héberül), (angolul)
A Bné Jehúdá adatlapja az uefa.com-on (angolul)
A lap eredeti címe: „https://hu.wikipedia.org/w/index.php?title=MK_Bné_Jehúdá_Tel-Aviv&oldid=21876755”
Hivatkozás erre a változatra
Hogyan hivatkozz erre a lapra?
A lap utolsó módosítása: 2019. október 31., 00:49
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.